Կիկի Պալմեր

**Լորեն Կեյանա «Կիկի» Պալմեր** (, ), ամերիկացի դերասանուհի, երգչուհի, երգահան, հաղորդավար և հեռուստատեսային անհատականություն։ Պալմերը մեծացել է Ռոբինսում, Իլինոյս։ Ֆիլմի դեբյուտից հետո, Պալմերն ընտանիքի հետ տեղափոխվեց Կալիֆորնիա՝ իր կարիերան շարունակելու համար։ 2007 թվականի սեպտեմբերի 18-ին լույս տեսավ Պալմերի առաջին ալբոմը՝ «So Uncool»-ը։

## Կենսագրություն
Բացի երգչուհի լինելուց՝ Պալմերը հայտնի է նաև որպես դերասանուհի։ Նրա դեբյուտը տեղի է ունեցել 2004 թվականին Barbershop 2: Back in Business ֆիլմում և հանրաճանաչության հասել 2006 թվականի «Akeelah and the Bee»-ում կատարած դերի շնորհիվ։ Ինչպես նաև Պալմերը կատարել է գլխավոր դերեր «The Longshots» (2008) և «Shrink» (2009) ֆիլմերում։ 2012 թվականին Պալմերը նկարահանվել է 4 ֆիլմում՝ «Joyful Noise», «Winx Club: The Secret of the Lost Kingdom», «Ice Age: Continental Drift» և «Virgin Mary»: Բացի ֆիլմերից՝ Պալմերը նաև նկարահվել է «Knights of the South Bronx» (2005), «Jump In!» (2007) և «Rags» (2012) հեռուստատեսական ֆիլմերում։ Պալմերը նաև ունի բազմաթիվ հեռուստատեսային դերեր, ներառյալ՝ Nickelodeon-ի սիթքոմ «Թրու Ջեքսոն»-ը։ Պալմերը վաստակեց 20,000 դոլար «Թրու Ջեքսոն»-ի մեկ դրվագի համար, որը նրան դարձրեց հեռուստատեսության ամենաշատ վճարվող մանուկ աստղերից 4-րդը։ Ներկայումս Պալմերը նկարահանվում է «Ճիչերի թագուհիները» ամերիկական հեռուստասերիալում, որի պրեմիերան տեղի է ունեցել Fox Network-ում, 2015 թվականի սեպտեմբերի 22-ին։

### Վաղ տարիներ
Պելմերը ծնվել է 1993 թվականի օգոստոսի 26-ին, Հարվիում՝ Շերոն և Լարրի Պալմերների ընտանիքում։ Դեռ մանկուց նա սիրեց երաժշտությունը և դերասանական խաղը։ 5 տարեկան հասակում նա սկսեց երգել եկեղեցական երգչախմբում՝ կատարելով «Հիսուսն ինձ սիրում է» երգը։ Մեկ տարի անց, Պալմերն արդեն ստացավ իր առաջին սոլո դերը մանկական պիեսներից մեկում։ Չնայաժ Պալմերի իրական կիրքը երաժշտությունն է, նա մեծ հաջողությունների հասավ դերասանական ասպարեզում։ Պրոդյուսերները, նկատելով տաղանդավոր աղջկան, նրա ծնողներին համոզեցին տեղափոխվել Կալիֆոռնիա, որպեսզի Կիկին կարողանա մասնակցի տարբեր քասթինգների։

## Կարիերա
### Գործունեության սկիզբ (2002-2006)
2004 թվականին, նա ստացավ իր առաջին դերը «Barbershop 2: Back in Business» ֆիլմում, որտեղ նա կատարեց ամերիկացի ռեփեր և դերասանուհի Քուին Լաթիֆայի զարմուհու դերը։ Ֆիլմում նկարահանվելուց հետո՝ Պալմերն ընտանիքի հետ տեղափոխվեց Կալիֆոռնիա, որպեսզի շարունակի դերասանական կարիերան։ Այնուհետև նա շարունակեց իր երաժշտական կարիերան։ 2003 թվականին նա մասնակցեց American Juniors, the American Idol հեռուստաշոուներին, բայց նրա լսումների տեսագրությունը մոնտաժվեց և այդ տարի շոուն չեղարկվեց։ 2005 թվականին Պալմերը գործարք ստորագրեց Atlantic Records-ի հետ։ Նրա դեբյուտային երգը՝ "All My Girlz"-ը, «Akeelah and the Bee»-ի սաունդթրեքերից է։ 2005 թվականին Պալմերը նկարահանվեց «Knights of the South Bronx» հեռուստատեսական ֆիլմում։ Այդ նույն թվականին նա գործարք կնքեց Disney Channel-ի հետ՝ «Keke & Jamal» շոուն ցուցադրելու համար։ Սակայն շոուի առաջին դրվագը չհեռարձակվեց և Պալմերը լքեց ալիքը։ 2006 թվականի նոյեմբերի 18-ին, Պալմերը ելույթ ունեցավ Կալիֆոռնիայի Կարսոն քաղաքի Home Depot Center-ում, որը դարձավ հազարավոր մարդկանց առջև կատարած իր առաջին ելույթը։ Որպես Disney-ի հետ կնքած պայմանագրի մաս՝ Պալմերը երգեց "It's My Turn Now" և "Jumpin'" երգերը, որոնք հայտնվեցին «Jump In!»-ի սաունդթրեքերի շարքում։ 2006 թվականին նա նկարահանվեց Լուդաքրիսի և Մերի Ջեյ Բլայջի "Runaway Love" երգի տեսահոլովակում՝ մարմնավորելով 11-ամյա հղի աղջկա։ Այդ նույն թվականին, Պալմերը թողարկեց "Tonight" երգը։ Բացի երաժշտական կարիերայից՝ Պալմերը գլխավոր դեր կատարեց «Akeelah and the Bee» (2006) ֆիլմում։ Ինչպես նաև նա երկրորդական դեր կատարեց «Madea's Family Reunion» (2006) ֆիլմում։

### Թրու Ջեքսոն և երաժշտություն (2007-2012)
մինի|303x303փքս|Պալմերը 2008 թվականի մարտին
2007 թվականին Պալմերը նկարահանվեց բազմաթիվ ֆիլմերում։ Նա երկրորդական դեր կատարեց «Cleaner» թրիլերում։ Ինչպես նաև Պալմերը գլխավոր դեր կատարեց Jump In! հեռուստատեսական ֆիլմում։ Պալմերը նաև նկարահանվեց 2 հեռուստածրագրերում՝ «Tyler Perry's House of Payne» և «Just Jordan»: Պալմերի դեբյուտային ալբոմ So Uncool-ը թողարկվեց 2007 թվականի սեպտեմբերի 18-ին։ Ալբոմը չհայտնվեց Billboard 200-ի աղյուսակում, բայց փոխարենը հայտնվեց 85-րդ հորիզոնականում the R&B chart աղյուսակում։ Ալբոմը նախորդեց «Keep It Movin» սինգլին։ 2008 թվականին Պալմերը նկարահանվեց Nickelodeon-ի սիթքոմ «Թրու Ջեքսոն»-ում։ Պալմերը վաստակեց 20,000 դոլար «Թրու Ջեքսոն»-ի մեկ դրվագի համար, որը նրան դարձրեց հեռուստատեսության ամենաշատ վճարվող մանուկ աստղերից 4-րդը։ 2009 թվականին Պալմերը Shrink ֆիլմում կատարեց Ջեմմա անունով բուժվող հիվանդի դերը, որը ավագ դպրոցի աշակերտ է, և պետք է այցելի թերապևտի իր ձեռքը ապակուց վնասվելուց հետո։ 2010 թվականին Պելմերը գործարք ստորագրեց Interscope Records-ի հետ և սկսեց աշխատել ալբոմի վրա։ 2011 թվականի հարցազրույցում Պալմերը հայտարարեց, որ ալբոմն ավարտված և վերջնական ամփոփման ընթացքի մեջ է։ Համանուն ալբոմը R&B/հիփ հոփի և փոփի խառնուրդ է։ Պրոդյուսերների և գրողների մեջ են մտնում Լուկաս Սեկոնը և Լիլ Էդին։ Պալմերի առաջին «Awaken» ալբոմը թողարկվեց 2011 թվականի հունվարին։ Ալբոմը պաշտոնապես լույս տեսավ 2011 թվականի հունվարի 11-ին։ Առաջին և միակ սինգլը "The One You Call"-ն է։ Սինգլի պրեմիերան տեղի ունեցավ Պալմերի ՅուԹյուբի և iTunes-ի պաշտոնական կայքերում։ 2011 թվականին Պալմերն ավարտեց Թրու Ջեքսոն շոուն։ 2012 թվականին Պալմերը նկարահանվեց 2012 թվականին թողարկված «Joyful Noise» ֆիլմում։ Ինչպես նաև նա նկարահանվեց Nickelodeon-ի երաժշտական ֆիլմ «Rags»-ում, և կրկնօրինակեց Ice Age: Continental Drift և Winx Club մուլտֆիլմներում։ 2012 թվականին, ալբոմի վերաբերյալ Պալմերը ասաց. «Անշուշտ դա առաջխաղացում է։ What you would think I'd sound like at my age is what it is. Ես կարող եմ ասել, որ դա ռեկորդային ցուցանիշ է, իսկապես իմ սեփական։ Ես այնտեղ էի սկզբից մինչև վերջ։ Դա եղել է իմ լիարժեք վերահսկողության տակ և ցույց է տալիս, թե ով եմ ես»։ 2012 թվականի հուլիսին Պալմերը թողարկեց "You Got Me" երգը՝ Քևին Մակքոլի ներկայությամբ։ Երգի տեսահոլովակը թողարկվեց 2012 թվականի հուլիսի 11-ին։ Ինչպես նաև Պալմերը հայտարարեց նոր սինգլի՝ "Dance Alone"-ի մասին։ Պալմերը թողարկեց համանուն «Keke Palmer» ալբոմը 2012 թվականի հոկտեմբերի 1-ին։ Այն ներառում է իր նոր երգեր "You Got Me" և "Dance Alone": Սկսած թողարկումից՝ ալբոմն ունի ավելի քան 35.000 ներբեռնումներ։

### 2013- ներկա ժամանակ
[ձախից|մինի|Պալմերը [Սան Դիեգոյի Comic-Con International-ին, 2015 թվական.]]
2013 թվականին, Պալմերը TLC-ի VH1-կենսագրական ֆիլմ *[[CrazySexyCool: The TLC Story]]-*ում կատարեց Ռոզոնդա Թոմասի դերը։ Ֆիլմն ավարտվեց 2013 թվականի ապրիլին և հեռարձակվեց հոկտեմբերին, VH1 ալիքով։ Մայիսի 16-ին Պալմերն իր ներկայությունով թողարկեց Ալիշա Քիզի «If I Ain't Got You» երգի քավեր տարբերակի տեսահոլովակը։ Ինչպես նաև նա 90210 հեռուստասերիալի 4 դրվագներում կատարել է Էլիզաբեթ Հարվուդի դերը։ Պալմերը նկարահանվեց «Animal» սարսափ ֆիլմում։ Ինչպես նաև Պալմերը ձայնագրեց համանուն «Animal» երգը։

2014 թվականի ապրիլի 21-ին հայտարարվեց, որ Պալմերը BET-ում վարում էր իր շոուն՝ *Just Keke-*ն։ Շոուի պրեմիերան տեղի է ունեցել 2014 թվականի հունվարի 30-ին և հեռարձակվել է երկուշաբթի-ուրբաթ օրերին 17:00-ին: 2014 թվականի օգոստոսին հայտարարվեց, որ Կիկին առաջին աֆրոամերիկացին է, ով Broadway-ում խաղացել է մոխրոտիկի դերը, 2014 թվականի սեպտեմբերին։ Նա իր առաջին շոուն ներկայացրեց 2014 թվականի սեպտեմբերի 9-ին, իսկ վերջինը՝ 2015 թվականի հունվարի 4-ին։ 2015 թվականի հունվարին Պալմերը դարձավ Fox-ի «Ճիչերի թագուհիները» հեռուստասերիալի գլխավոր դերակատարներից մեկը։ 2015 թվականի օգոստոսի 21-ին, Պալմերը հայտարարեց Universal Music Group's Island Records-ի գործարքի մասին։ Լեյբլի առաջին սինգլը եղել է «I Don't Belong to You»-ն, որը թողարկվել է 2015 թվականի հոկտեմբերի 25-ին։ 2015 թվականին հայտարարվեց, որ Պալմերը կմիանա «Grease: Live»-ին, որը հեռարձակվեց 2016 թվականի հունվարի 31-ին։ 2016 թվականի մարտի 4-ին թողարկվեց նրա «Enemiez» սինգլը երգիչ Ջերեմայի հետ համագործակցությամբ։

2016 թվականի հունիսի 26-ին, Պալմերը թողարկեց անցյալում չթողարկված ալբոմը, երբ նա 16 տարեկան էր, որն անվանեց *Waited to Exhale*-ի։ Ալբոմը ձայնագրվում էր նրա կյանքի մութ տարիներին, երբ երգի հեղինակները հավատ չունեին իր հանդեպ։

## Մրցանակներ

## Ծանոթագրություններ

Կատեգորիա:1993 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:Interscope Records-ի արտիստներ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի երգահաններ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հաղորդավարուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Օգոստոսի 26 ծնունդներ